«Arsenal»ning germaniyalik yarimhimoyachisi Mesut O‘zil «Manchester Yunayted»ga o‘tadi. Mirror xabariga ko‘ra, futbolchi bu haqda jamoadoshlariga aytgan. Eslatib o‘tamiz, O‘zilning «kanonirlar» bilan imzolagan shartnomasi muddati 2018 yil yozida nihoyasiga yetadi. Agar u yangi mehnat bitimini rasmiylashtirmasa, istalgan klubga bepul o‘tishi mumkin bo‘ladi. Avvalroq, «Arsenal» 29 yoshli futbolchisini yanvar oyida 30 million yevroga sotishga tayyor ekani haqida xabarlar tarqalgan edi.